Diari Oficial de la Generalitat Valenciana


Sumari del DOGV 9531, del 10-02-2023 (2023/1007)

RESOLUCIÓ d'11de gener de 2023, de la Conselleria de Política Territorial, Obres Públiques i Mobilitat, sobre el canvi de la denominació de determinades parades de les línies 1 i 9 de la xarxa del TRAM d'Alacant.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9531

Data del DOGV
:   10-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1007


Data del document
:   11-01-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ d'11de gener de 2023, de la Conselleria de Política Territorial, Obres Públiques i Mobilitat, sobre el canvi de la denominació de determinades parades de les línies 1 i 9 de la xarxa del TRAM d'Alacant. [2023/1007]  
Vist l'acord adoptat pel Consell d'Administració de Ferrocarrils de la Generalitat Valenciana (FGV) en la sessió del dia 27 de desembre de 2022, en el qual se sol·licita a aquesta conselleria l'autorització per a dur a terme la modificació de la denominació de diferents parades de la xarxa ferroviària i tramviària del TRAM d'Alacant.  
Vista la sol·licitud formulada per la Direcció Gerència d'FGV, en data 28 de desembre de 2022, en compliment de l'acord adoptat pel Consell d'Administració de l'entitat.  
Atés que la proposta de modificació de denominació de parades acordada pel Consell d'Administració d'FGV està prou justificada, sobre la base dels motius exposats en la seua sol·licitud d'autorització de data 28 de desembre de 2022, atés que, d'una part, les denominacions proposades han sigut consensuades amb els ajuntaments de Dénia i Finestrat en els termes municipals dels quals se situen les parades; i, d'una altra, des d'un punt de vista comercial, se'n millora la identificació en adaptar les denominacions de les dependències ferroviàries i tramviàries, de manera que permeten la seua associació a l'entorn en el qual es localitzen, i resulta més senzill per a les persones la seua ubicació, i es propicia així un acostament del transport públic a la ciutadania.  
  
Atés que, d'acord amb el que s'estableix en l'apartat e de l'article 37 del Decret 144/1986, de 24 de novembre, del Consell de la Generalitat, pel qual s'aprova l'Estatut de l'entitat Ferrocarrils de la Generalitat Valenciana, correspon a la conselleria competent en matèria de transport autoritzar els canvis de denominació d'estacions.  
  
Aquesta consellera, fent ús de les seues atribucions conferides per la Llei 5/1983, de 30 de desembre, del Consell, i l'article 5 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resol:  
  
Primer  
Autoritzar el canvi de la denominació de les parades de la xarxa del TRAM d'Alacant que a continuació es relacionen:  
  
Línia Denominació actual Denominació autoritzada  
1 Híper Finestrat Cala Finestrat  
9 Alqueries Bosc de Diana  
9 La Pedrera Pedrera-Vessanes  
  
  
Segon  
La present resolució farà efecte des de la data de la seua signatura, i FGV haurà de fer totes les accions necessàries per a dur a terme les modificacions autoritzades en el moment, i la forma com optimitzen els recursos tècnics i econòmics utilitzats per a això.  
  
València, 11 de gener de 2023.- La consellera de Política Territorial, Obres Públiques i Mobilitat: Rebeca Torró Soler.